
REPUBLIKA HRVATSKA
OPĆINSKI SUD U SPLITU
Gundulićeva 27
Split
Poslovni broj:  R1 Ob-525/2025-29



 U  I M E  R E P U B L I K E  H R V A T S K E

R J E Š E N J E 



[bookmark: _GoBack]	Općinski sud u Splitu, po sucu ovog suda Anđelki Rađi kao sucu pojedincu u pravnoj stvari predlagateljice G. O., OIB:…, iz Z., K., sada na adresi u Z., U. g. C. … prema predloženicima pod 1) H. z. z. m. o.e, Područna služba S., O. k. B. …, OIB: …, pod 2) mal. E. T., OIB:…, iz Z., K. u. … sada na adresi u Z., U. g. C., …  zastupana po posebnoj skrbnici D. S., dipl. pravnici, zaposlenici Centra za posebno skrbništvo, Podružnica S.,  pod 3) A. T., OIB:…, iz Z., K. sada na adresi u Z., U. g. C. …, zastupana po posebnoj skrbnici T. P., dipl. pravnici, zaposlenici Centra za posebno skrbništvo, Podružnica S., i pod 4) M. T., OIB: …, S., U. n. …, radi utvrđenja izvanbračne zajednice, nakon održanog ročišta dana 22. rujna 2026. uz isključenje javnosti, u nazočnosti pun. predloženika pod 1 i posebne skrbnice predloženice pod 2, a objavljenog dana 3. studenog 2026.,

r j e š i o  j e


	I. Utvrđuje se da je postojala izvanbračna zajednica između predlagateljice G. O., OIB:…, iz Z., K. u. .. i pok. Z. T., OIB:…, a koja je trajala od 24. svibnja 20... pa do smrti pok. Z. T. 1. svibnja 20... 

	II. Odbija se prijedlog predlagatelja za utvrđenje postojanje izvanbračne zajednice u odnosu na predloženika pod 1) kao neosnovan.


Obrazloženje


	1. Predlagateljica je kod ovog suda pokrenula postupak 4. lipnja 2025.. radi ostvarivanja prava na obiteljsku mirovinu, te ističe da je s pokojnim suprugom Z. T. skupa živjela u izvanbračnoj zajednici od 4. svibnja 2003., da su u toj zajednici dobili dvoje djece A. T. i E. T.. Predlagateljica je u spis dostavila elektronički zapis iz matice rođenih za E. T., rodni list za A. T., preslike osobnih iskaznica za sebe, pok. Z. T., za E. T. i A. T., smrtni list za pok. Z. T.

1.1. Predlagateljica je uz pomoć suda uredila svoj prijedlog na ročištu održanom dana 29. listopada 2025., na način da je na strani predloženika osim pod 1) H… imenovala zajedničku djecu i to mal. E. T.i pod 3) A. T., a kako se tijekom postupka utvrdilo da je pok. Z. T. iz ranijeg braka imao i sina M. T., to je ista uredila svoj prijedlog i istoga označila kao predloženika pod 4).

	2. Predloženik pod 1) se u odnosu na prijedlog predlagateljice izjasnio da se istome ne protivi, ali smatra da je potrebno u smislu Zakona o mirovinskom osiguranju utvrditi da je zajednica predlagateljice i pok. Z. T. trajala najmanje tri godine do njegove smrti, predloženo je da se pribavi izvod iz matice rođenih za predlagateljicu i pok. Z. T., te da se u svojstvu svjedoka pozovu nesrodne osobe koje imaju saznanja o njihovom zajedničkom suživotu i obiteljskim prilikama. 

	3. Sud navodi da je pitanje pasivne legitimacije regulirano odredbom čl. 436. Obiteljskog zakona (NN 103/15, 98/19, 47/20, 49/23 i 156/23 dalje: ObZ-a) kojom odredbom je propisano tko su stranke u izvanparničnom postupku, a sve u svezi odredbe čl. 25.st.3. Zakona o mirovinskom osiguranju (NN 157/13, 151/14, 33/15, 93/15, 120/16, 18/18, 62/18, 115/18, 102/19, 84/21, 119/22 i 96/25 dalje: ZMU). Naime odredbom čl. 25.st.3. ZMU smatra se pod članom obitelji iz st. 1. toč.1. ZMU-a i izvanbračni drug koji je s osiguranikom ili s korisnikom mirovine do njegove smrti živio u zajedničkom kućanstvu najmanje tri godine, s time da se status izvanbračne zajednice utvrđuje u izvanparničnom sudskom postupku. Imajući u vidu odredbu čl. 436. ObZ-a proizlazi da HZMO ne može biti stranka u izvanparničnom postupku jer se status izvanbračne zajednice ne utvrđuje u odnosu na javnopravno tijelo koje provodi određeni upravni postupak, već se status izvanbračne zajednice i eventualna prava koja iz toga stranka stječe, utvrđuje u odnosu na osobe koje imaju određena nasljedna prava u odnosu na osobu koja je umrla. U ovoj vrsti postupka se radi o postupku između fizičkih osoba tj. ne odlučuje se o pravima i interesima HZMO-a (rješenje Vrhovnog suda RH broj Rev 1639/2018-2 od 2. veljače 2022.).

	3.1.  S obzirom na sve naprijed navedeno tj. tumačenje suda da HZMO – predloženik pod 1) nije pasivno legitimiran u ovoj pravnoj stvari – izvanparnični postupak utvrđenja izvanbračne zajednice, odbijen je prijedlog predlagatelja u odnosu na predloženika pod 1), te je odlučeno kao u točki II izreke rješenja.

	4. Predloženici pod 3) A. T. je rješenjem Hrvatskog zavoda za socijalni rad, Područni ured S. od 24. prosinca 2025. imenovan poseban skrbnik u osobi T. P., dipl. pravnice, zaposlenice Centra za posebno skrbništvo, Podružnica S., a koja posebna skrbnica je istu zastupala u ovom postupku radi utvrđivanja izvanbračne zajednice, kao i u ostavinskom postupku iza smrti pok. Z. T., jer je kod ovog suda pokrenut postupak radi lišenja poslovne sposobnosti pod brojem R1 Ob-…/…, a koji je ustupljen Općinskom građanskom sudu u Z. i ima oznaku R1 Ob-…/…

4.1. Predloženici pod 2) mal. E. T. je rješenjem Hrvatskog zavoda za socijalni rad, Područni ured S. od 4. prosinca 2025. imenovan poseban skrbnik u osobi D. S., a sve temeljem odredbe čl. 240 st. 1 t.8 ObZ-a.


	4.2.  Posebne skrbnice predloženica pod 2) i 3) su se izjasnile da se ne protive provođenju dokaznog postupka na način kako to predlaže predlagateljica tijekom postupka, te predlažu da sud na temelju provedenih dokaza donese odluku.

	4.3. Sud je uređeni prijedlog s prilozima dostavio i predložniku pod 4), ali se isti o svemu sudu nije obratio ni izjasnio pisanim putem, niti je pristupao na zakazana ročišta, a za što se nije ni opravdao.

	5. Tijekom postupka sud je pregledao elektronički zapis iz matice rođenih za E. T., rodni list za A. T., preslike osobnih iskaznica za predlagateljicu, pok. Z. T., za E. T. i A. T., smrtni list za pok. Z. T., pregledani su izvaci iz matice rođenih za pok. Z. T., za predlagateljicu, pregledana je preslika ostavinskog spisa ovog suda pod brojem O-…/…, izvršen je vanjski uvid u podatke JRO MUP RH za predloženika pod 4), saslušana je u svojstvu svjedoka I. B. i saslušana je predlagateljica u svojstvu stranke.

	6. Pregledom smrtnog lista za pok. Z. T. je utvrđeno da je isti preminuo dana … s. 20... u S., a pregledom izvatka iz matice rođenih za pok. Z. T. utvrđeno je da je isti zaključio brak dana …. L. 19…. s I. I., te da je taj brak razveden pravomoćnom presudom Općinskog suda Ž. P-…/..-.. od …. R. 19..., te je stoga brak prestao dana …. S. 19… 

	6.1. Sud je pregledao presliku ostavinskog spisa iza smrti pok. Z. T., kao i doneseno rješenje o nasljeđivanju od ... v. 20..., te je utvrđeno da su njegovim nasljednicima na temelju zakona proglašeni G. O. izvanbračna supruga, sin M. T., te A. T. kćerka i kćerka mal. E. T., svi su proglašeni nasljednicima za ¼ imovine – pokretnina. Pok. Z. T. je imao posljednje prebivalište u S., M. š. … 

	7. Sud je saslušao predlagateljicu koja je u svom iskazu navela da je pok. Z. poznavala sedam godina prije nego je ostala trudna s kćerkom A., da su oni dvoje bili u vezi, da je on radio na B., a ona u S., kada je ostala trudna s A. došla je na B. i oni su započeli zajednički život i tu je rodila kćerku A.. Kao obitelj bili su podstanari i stanovali na predjelu Sirobuja, Strožanac, a potom su stanovali kod I. B. posljednje tri godine. Pok. Z. je imao status njegovatelja, s obzirom na zdravstvenu skrb o kćerki A., povremeno je znao raditi u tvrtci S. b. kao vozač, gdje je ona imala stalni posao. Za vrijeme tog zajedničkog stanovanja kod I. B. svaka od njih je naizmjenično kuhala i spremala za cijelu obitelj, dobro su se slagali, pok. Zvonko je primao naknadu s osnova njegovatelja i temeljem toga prava bi on ostvario pravo na obiteljsku mirovinu. Upoznata je s činjenicom da je pok. Z. ranije bio u braku, da je taj brak razveden i da iz tog braka ima punoljetnog sina M. T.. U ostavinskom postupku iza smrti pok. Z. svi pozvani nasljednici su se izjasnili da joj priznaju status izvanbračne supruge. 

	7.1. Saslušana svjedokinja I. B. je navela da je predlagateljica sa svojom djecom i pok. suprugom Z. stanovala zajedno s njom, njenim suprugom i njihovim dvoje djece u njenom stanu u Splitu na adresi M. š. … upoznala je predlagateljicu dok je radila u trgovini S. B. gdje je i ona radila, pa su tako tijekom godine dana postali prijatelji, te je predlagateljica sa suprugom i djecom došla stanovati u njen stan i svi su bili jedna velika sretna obitelj. Svi su stanovali na adresi S., M. š. .., tj. stanovali su svi zajedno zadnje tri godine prije njegove smrti, a pok. Z. je završio u bolnici 31.ožujka 2025., preminuo je ... s. 20... Dok su se upoznavali svjedokinja je saznala o njihovom bračnom statusu, njihovoj djeci. To stanovanje nije bilo potkrijepljeno ugovorom o najmu sa svjedokinjom jer se nije radilo o statusu iznajmljivanja stana podstanarima, već je to sve bilo na prijateljskoj bazi, a svjedokinji je poznato da su prethodno stanovali u Strožancu. Pok. Z. i predlagateljica su radili u S. b., ostvarivali su svoj dohodak, a troškove stanovanja su dijelili. 

	8. Ocjenom izvedenih dokaza sud nalazi nesporno utvrđenim da je između predlagateljice i pok. Z. T. egzistirala izvanbračna zajednica koja je po svojom obilježjima slična braku jer se radilo o emotivnoj, ekonomskoj i obiteljskoj zajednici neoženjenog muškarca i neudate žene koja je trajala od svibnja 2003., pa sve do smrti pok. Z. …. S. 20..., a u kojoj zajednici života su rođene njihove dvije kćerke A. T. dana … l. 20... i mal. E. T. rođena … v. 20... Takav zaključak suda proizlazi iz provedenih dokaza, kako pisanih tako i iz iskaza predlagateljice i svjedokinje I. B., kao i na temelju vanjskog uvida u podatke JRO MUP RH. Radi navedenog odlučeno je kao u točki I izreke rješenja. 

U Splitu, 3. studenog 2026.



										S U D A C:

									          Anđelka Rađa














PRAVNA POUKA: Protiv ovog rješenja dopuštena je žalba. Žalba se podnosi u roku od 15 dana od dana dostave prijepisa rješenja, putem ovog suda na županijski sud, pisanim podneskom u 3 primjerka.

DNA:
- predlagateljici,
- predloženiku pod 1),
- posebnoj skrbnici predloženice pod 2),
- posebnoj skrbnici predloženice pod 3),
- predloženiku pod 4),
- u spis.

